PATVIRTINTA

 Joniškio r. Skaistgirio gimnazijos direktoriaus

 2023-02-27 įsakymu Nr. V-19

**RESPUBLIKINĖS SPECIALIŲJŲ UGDYMOSI POREIKIŲ MOKINIŲ KONFERENCIJOS**

**„MANO PASAULIS“ NUOSTATAI**

1. KONFERENCIJOS AKTUALUMAS

1. Visi mokiniai turi kūrybinių gebėjimų. Įsitraukimas į kūrybinius procesus ugdo kiekvieno mokinio kūrybiškumą, iniciatyvumą, lakią vaizduotę, asmenines vertybes, gebėjimą bendrauti ir būti savarankišku.

2. Mokiniai ugdysis bendrąsias kompetencijas, leidžiančias save išreikšti, pažinti ir vertinti juos supanti pasaulį.

 II. TIKSLAS IR UŽDAVINIAI

3. Respublikinės specialiųjų ugdymosi poreikių mokinių konferencijos „Mano pasaulis“ (toliau – Konferencija) tikslas – plėtoti specialiųjų ugdymosi poreikių mokinių saviraišką, skatinti mokinius domėtis juos supančiu pasauliu, stiprinti mokinio savivertę, pasitikėjimą savimi.

4. Konferencijos uždaviniai:

4.1. ugdyti mokinių gebėjimus raiškiai kalbėti, sklandžiai reikšti savo mintis, kūrybiškai mąstyti, naudoti informacines technologijas;

4.2. skatinti mokytojus ir mokinius dalintis gerąja patirtimi;

4.3. formuoti mokinių praktinės veiklos įgūdžius, suteikti kūrybinės sėkmės, pasitikėjimo, džiaugsmo pojūtį;

4.4. stiprinti mokinių bendravimo ir bendradarbiavimo kompetencijas, plėtoti ir lavinti socialinius emocinius įgūdžius.

III. LAIKAS IR VIETA

5. Konferencija vyks 2023 m. balandžio 28 d. Joniškio r. Skaistgirio gimnazijoje (Šermukšnių g. 2, Skaistgirys, Joniškio r.) aktų salėje.

6. Konferencijos pradžia – 10.00 val.

 IV. DALYVIAI

7. Konferencijoje kviečiami dalyvauti šalies bendrojo lavinimo mokyklų, specialiųjų ugdymo įstaigų 1-7 klasių specialiųjų ugdymosi poreikių mokiniai.

 8. Kviečiame dalyvauti pagalbos mokiniui specialistus, pradinių klasių mokytojus, klasių auklėtojus, tėvelius.

V. KONFERENCIJOS DARBŲ PATEIKIMAS

9. Mokiniai konferencijai parengia projektinius darbus, žodinius, stendinius pranešimus, kūrybinius darbus; galima pasirinkti ir kitomis išraiškos priemonėmis parengtus pristatymus.

10. Stendinio pranešimo forma: A1 formatas.

11. Pranešimų pristatymui skiriama 5–7 min. Pristatyme dalyvauti gali vienas arba du mokiniai. Mokinių pranešimai gali būti pristatomi lietuvių ir užsienio kalbomis.

12. Konferencijoje pristatomų darbų temos:

12.1. „Mano gimtinė“ (šalis, kaimas, miestas);

12.2. „Mano draugas(ė)“;

12.3. ,,Mano klasė/mokykla“;

12.4. „Mano pomėgiai“;

12.5. „Sveikas maistas, sveikas vaikas”.

12.6. „Myliu ir rūpinuosi”( mano gyvūnai).

VI. RENGINIO ORGANIZAVIMAS

13. Konferenciją organizuoja ir koordinuoja Joniškio r. Skaistgirio gimnazijos pagalbos mokiniui specialistai: socialinė pedagogė metodininkė Violeta Rudienė, vyr. specialioji pedagogė Sima Čirpienė, logopedė Jūratė Šimkuvienė, Joniškio r. švietimo centras.

14. Norintys dalyvauti konferencijoje užpildo pateiktą registracijos anketą (Priedas 1).

15. Dalyviai, atsiuntę registracijos anketą, gaus raštišką patvirtinimą dalyvių atsiustu elektroniniu paštu.

16. Mokytojų, pagalbos specialistų registracija į renginį vykdoma registravimo sistemoje „Semi+“ . Mokestis 1,50 eur.

17. Informaciją apie renginį teikiama Tel. (8 618) 01489, el. paštu: socpedagoge123@gmail.com

18. Dalyvių anketas siųsti iki **2023 m. balandžio 21 d.** adresu: socpedagoge123@gmail.com

 VII. BAIGIAMOSIOS NUOSTATOS

19. Konferencijai mokinius rengusiems mokytojams bus išduodami Joniškio rajono švietimo centro kvalifikacijos tobulinimo pažymėjimai.

20. Dalyviams (mokiniams ir pedagogams) bus išduoti Joniškio r. Skaistgirio gimnazijos padėkos raštai.

 21. Organizacinė darbo grupė pasilieka teisę keisti konferencijos organizavimo tvarką.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Priedas 1**

**RESPUBLIKINĖS SPECIALIŲJŲ UGDYMOSI POREIKIŲ MOKINIŲ KONFERENCIJOS**

**„MANO PASAULIS“, KURI VYKS**

**2023 m. balandžio 28 d.**

**DALYVIŲ REGISTRACIJOS ANKETA**

|  |  |
| --- | --- |
| Mokykla |  |
| Dalyvaujančio(-)ių mokinio(-)ių vardas, pavardė |  |
| Klasė |  |
| Kokios priemonės bus reikalingos pranešimo pristatymui |  |
| Ruošusio(-ų) mokytojo(-ų) vardas, pavardė |  |
| Pareigos |  |
| Mokytojo(-ų) el. paštas, tel. Nr. |  |